บาป 7 ประการ - วิกิพีเดีย

# บาป 7 ประการ

### จากวิกิพีเดีย สารานุกรมเสรี

บาป 7 ประการ เป็นหลักคำสอนของศาสนาคริสต์ในอดีตกาล ให้มนุษย์ไม่ทำตามสัญชาตญาณของตนมากจนเกินไป ทางศาสนาคริสต์ได้แบ่งบาปออกเป็น 2 ประเภทคือ แบบที่สามารถยกโทษให้ได้ และ แบบรุนแรง ในต้นศตวรรษที่ 14 หลักคำสอนนี้เป็นที่นิยมในหมู่ศิลปิน (หรือแม้กระทั่งในปัจจุบัน) ผลงานศิลปะมากมายที่สื่อถึงบาป 7 ประการแพร่ไปทั่ววัฒนธรรมต่างๆทั่วโลก

## [แก้] บาปทั้ง 7

เรียงลำดับจากความรุนแรงน้อยไปหามาก ตามคำสอนของสันตะปาปา เกรโกรี คริสตศักราชที่ 6

- ราคะ(ภาษาลาติน ลุกซุเลีย) การคิดในทางเสื่อม ความต้องการเป็นที่สนใจจากผู้อื่น ความต้องการความเร้าใจ หมกมุ่นทางเพศที่มากจนเกินไป หรือที่ผิดมนุษย์ปกติ ความใคร่ที่เกิดขึ้นในทางทุจริต เช่น การมีเพศสัมพันธุ์กับสัตว์ กับพ่อแม่หรือลูกหลานตัวเอง การข่มขืน การมีชู้ แอสโมดิวส์ ปีศาจที่หลงรักมนุษย์หญิงสาวคนอื่น และฆ่าชายที่จะแต่งงานกับนางทุกคน สัญลักษณ์แห่งราคะคืองู หรือ วัว สีประจำบาปนี้คือสีฟ้า บทลงโทษผู้กระทำบาปข้อนี้คือ ถูกรมด้วยสารกำมะถันและไฟ

ศีลธรรมที่ช่วยกำจัดราคะคือ ความบริสุทธิ์ ความหวงแหนในพรหมจรรย์

- ตะกละ(ภาษาลาติน กูลา) การสนองความต้องการโดยไม่ยั้งคิด มุ่งร้ายเอาของคนอื่น บริโภคสิ่งต่างๆจนขาดการการไตร่ตรอง บริโภคจนมากเกินไป มากจนเกินความจำเป็น โดยเฉพาะอย่างยิ่ง อาหาร รวมถึงการบริโภคสิ่งๆต่างๆโดยไม่คำนึงสนใจ หรือเห็นใจคนอื่น บีลเซบับ เจ้าชายแห่งนรกหรือเจ้าแห่งหมู่แมลงวัน เป็นปีศาจประจำบาปข้อนี้ สัญลักษณ์ของตะกละคือหมู สีประจำบาปคือสีส้ม บทลงโทษของผู้ที่ตะกละในนรกคือการที่กินทั้งเป็นโดยหนู คางคกและงู

ศีลธรรมที่ช่วยกำจัดตะกละคือ ความพอดี การยับยั้งชั่งใจ

- โลภะ(ภาษาลาติน อวาริเทีย) ความทะเยอทะยานอันแรงกล้าในการให้ได้มาซึ่งทรัพย์สินและอำนาจ โดยไม่คำนึงถึงแนวทางหรือคุณธรรมในการได้มาซึ่งสิ่งเหล่านั้น ไม่ว่าจะเป็นการขโมย การขู่กรรโชกทรัพย์ ยักยอก การกักเก็บทรัพย์สินต่างๆ โดยไม่แบ่งปันหรือช่วยเหลือผู้อื่น ต่อมาโลภะรวมถึง การหาทรัพย์อย่างทุจริตมาใช้เพื่อประโยชน์ทางศาสนาด้วย ถือเป็นการมุ่งร้ายต่อศาสนา และเป็นการหักหลังต่อผู้นับถือคริสต์ศาสนาอีกด้วย แมมมอน ปีศาจแห่งความมั่งคังที่ไม่เป็นธรรม เป็นปีศาจประจำบาปข้อนี้ สัญลักษณ์ของโลภะคือ กบ สีประจำบาปคือสีเหลือง บทลงโทษของผู้ที่โลภมากคือการถูกแช่ในน้ำมันเดือด

ศีลธรรมที่ช่วยกำจัดโลภะคือ ความเมตตา การแบ่งปัน

- เกียจคร้าน(ภาษาลาติน อาซีเดีย) ความไม่สนใจใยดีต่อการเปลี่ยนแปลง ต่อสิ่งรอบข้าง ใช้เวลาอย่างไร้ค่า ความไม่ต้องการที่จะทำอะไร โดยปล่อยให้ผู้อื่นเป็นผู้ทำงานหนักเพื่อตนเองเท่านั้น การปล่อยปละละเลยต่อหน้าที่ของตน โดยเฉพาะอย่างยิ่งการละเลยที่จะทำดีรวมถึงการละเลยที่จะเคารพต่อพระเจ้าด้วย ผู้ที่เกียจคร้านจะอยู่เฉยๆรักษาสภาพความเป็นอยู่ของตนเองในภาวะเดิมตลอดเวลา ไม่ทำอะไรมาก แต่ก็ไม่ใช้อะไรมากเช่นกัน เบลฟีเกอร์ ปีศาจผู้ไม่ยอมทำอะไรเพียงแต่บอกให้มนุษย์คอยทำสิ่งเหล่านั้นให้เป็นปีศาจประจำบาปข้อนี้ สัญลักษณ์ของเกียจคร้ายคือ แพะ สีประจำบาปคือสีคราม บทลงโทษของผู้เกียจคร้านคือการถูกโยนลงไปในบ่องูพิษ

ศีลธรรมที่ช่วยกำจัดเกียจคร้านคือ ความกระตือรือร้น ความทะเยอทะยาน

- โทสะ(ภาษาลาติน ไอรา) ความโกรธเคืองและพยาบาทที่ขาดความเหมาะสม การทนรับสภาพในบางสิ่งบางอย่างไม่ได้ การแสวงหาหนทางผิดกฏหมายบ้านเมือง ในศีลธรรมในการล้างแค้น การมุ่งร้ายที่จะทำสิ่งต่างๆแก่บุคคลที่ตนไม่ชอบ รวมถึงการไม่ชอบบุคคลอื่นโดยไร้เหตุผล เช่น สีผิว เชื้อชาติ ศาสนา นำไปสู่การฆ่าและฆาตกรรมผู้อื่น โมหะคือความโกรธที่ไม่ต้องการที่จะยกโทษ ซาตานปีศาจแห่งความมืดเป็นตัวแทนประจำบาปข้อนี้ สัญลักษณ์ของโมหะคือ หมี สีประจำบาปคือสีแดง บทลงโทษของผู้ที่มีบาปโมหะคือ การถูกฉีกร่างทั้งเป็น (ซ้ำแล้วซ้ำเล่า)

ศีลธรรมที่ช่วยกำจัดโมหะคือ ความนอบน้อม การให้อภัย

- อิจฉา (ภาษาลาติน อินวิเดีย) ความปรารถนาให้ผู้อื่นรับเคราะห์ การไม่ยอมรับผู้อื่นที่มีสิ่งต่างๆ ดีกว่าตนเอง ทั้งด้านทรัพย์สมบัติ ลักษณะรูปร่างนิสัย และ การประสบความสำเร็จ ความอิจฉานำไปสู่การรังเกียจตัวเอง ต้องการอยากเป็นผู้อื่น นำไปสู่การขโมยและทำลายผู้อื่น ความอิจฉาเป็นการพัฒนาต่อจากตะกละและโลภะที่สุดขั้ว เลเวียแธน ปีศาจอสรพิษทะเลแห่งนรก ผู้เป็นสัญลักษณ์แห่งการต่อต้านพระเจ้าถือเป็นปีศาจประจำบาปนี้ สัญลักษณ์ของอิจฉาคือสุนัข สีประจำบาปคือสีเขียว บทลงโทษผู้ที่มีความอิจฉาคือถูกแช่แข็งในน้ำเย็นจัด

ศีลธรรมที่ช่วยกำจัดอิจฉาคือ ความกรุณา ความเผื่อแผ่

- โอหัง (ภาษาลาติน ซูเปอร์เบีย) ยโสเป็นยอดแห่งบาปทั้งปวง ความหยิ่งยโสคือต้องการเป็นผู้ที่มีความสำคัญและอำนาจเหนือผู้อื่น การที่รักตนเองมากจนเกินไป หลงในอำนาจและรูปลักษณ์ของตัวเอง (โดยเฉพาะอย่างยิ่งการเปรียบตนเองเทียบเท่ากับพระเจ้า) ซึ่งบาปประการนี้ทำให้ ลูซีเฟอร์ (ปีศาจประจำบาปนี้) ถูกขับไล่ออกจากสวรรค์ เนื่องจากลูซีเฟอร์เห็นว่าตนมีอำนาจเท่ากับพระเจ้าและสามารถสร้างพรรคพวกของตัวเองเพื่อต่อต้านและไม่เคารพพระเจ้า คนที่มีความหยิ่งยโสจะสนใจเฉพาะตนเองเท่านั้น ไม่สนใจว่าผู้อื่นจะเป็นเช่นไร สัญลักษณ์ของโอหังคือ ม้า สิงโต หรือ นกยูง สีประจำบาปคือสีม่วง บทลงโทษของผู้ที่โอหังคือการถูกทรมานบนวงล้อ (มัดกับวงล้อแล้วให้วงล้อหมุนเรื่อยๆ ผู้ถูกทรมานจะถูกบดขยี้กับพื้น)

ศีลธรรมที่ช่วยกำจัดโอหังคือ ความถ่อมตน การเห็นอกเห็นใจผู้อื่น

## [แก้] การนำไปใช้กับสื่อต่างๆ

- แขนกล คนแปรธาตุ: กลุ่มโฮมุนครูส ทั้ง 7 ตัวละครแต่ละตัวใช้ชื่อตามบาปทั้ง 7 ประการ (ลัสต์, กลัทโทนี่, กรีด, สลอธ, ราธ, เอ็นวี่ และ ไพรด์)
- วันพีซ : กลุ่มเจ็ดเทพโจรสลัด มีนิสัยตามลักษณะบาปทั้ง 7 ประการ
- ดิจิมอน: ดิจิมอนปีศาจ จากกลุ่ม 7 เจ้าปีศาจอันยิ่งใหญ่
- อเมริกาส์ เน็กซ์ ท็อป โมเดล: ในฤดูกาลที่ 4 รอบ 7 คนสุดท้าย นางแบบแต่ละคนต้องถ่ายรูปในหลุมศพ และแต่ละคนต้องแต่งตัวตามลักษณะบาปทั้ง 7 ประการ
- ไฟนอล แฟนตาซี XI: ปีศาจโครงกระดูกแต่ละตัวตั้งชื่อตามบาป 7 ประการ
- แร็กนาร็อก ออนไลน์: ในการทดสอบผู้เล่นที่มีสถานภาพเริ่มต้น และต้องการเป็นผู้ช่วยพระ (แอ็คโคไลท์) ต้องต่อสู้กับปีศาจผีดิบ ที่มีชื่อตาม บาป 7 ประการ หรือไม่สนใจพวกมันเพื่อให้ไปถึงประตูทางออกของห้องทดสอบ
- ไอศกรีมวอลส์ แม็คนั่ม: ได้ออกชุดบาปทั้ง 7 ซึ่งมีจำนวนจำกัดออกวางขาย
  - ราคะ-ไอศกรีมวานิลลาเคลือบสตรอเบอร์รี
  - ตะกละ-ไอศกรีมช็อคโกแลตเคลือบ 2 ชั้นด้วยช็อคโกแลตนมและไวท์ช็อคโกแลต
  - โลภะ-ไอศกรีมทิรามิสุผสมซอสกาแฟ เคลือบด้วยช็อคโกแลตนมผสมบิสกิตอะมาเร็ตติและแฮเซลนัท
  - เกียจคร้าน-ไอศกรีมวานิลลาผสมซอสคาราเมลข้น เคลือบด้วยช็อคโกแลตผสมถั่ว
  - โทสะ-ไอศกรีมวานิลลาผสมซอสผลไม้รวมสีแดง เคลือยด้วยดาร์คช็อคโกแลต
  - อิจฉา-ไอศกรีมถั่วพิทาชิโอสีเขียวเคลือบด้วยช็อคโกแลตนมผสมถั่วพิทาชิโอ
  - โอหัง-ไอศกรีมวานิลลาผสมซอสแชมเปญ เคลือบด้วยไวท์ช็อคโกแลตประดับด้วยก้อนน้ำตาลสีเงิน

ดึงข้อมูลจาก "http://th.wikipedia.org../../../%E0%B8%9A/%E0%B8%B2/%E0%B8%9B/%E0%B8%9A%E0%B8%B2%E0%B8%9B_7_%E0%B8%9B%E0%B8%A3%E0%B8%B0%E0%B8%81%E0%B8%B2%E0%B8%A3.html".

หมวดหมู่: หลักธรรมของศาสนาคริสต์

##### Views

- บทความ
- อภิปราย
- รุ่นปัจจุบัน

##### ค้นหา